open-index/open-wikipedia-markdown huggingface dataset:
Bayi

thumb|right|Bayi
**Bayi** inggih punika manungsa ingkang nembé kémawon miyos ngantos yuswa 12 sasi, ananaing boten wonten watesan pasti. Miturut Psikologi, Bayi inggih punika periode parkembangan antawisipun miyos ngantos 18 utawi 24 sasi. Masa bayi inggih punika masa ingkang gumantung sanget kaliyan tiyang diwasa. Kathah kagiyatan psikologis ingkang kadadosan minangka wiwitan kados ta basa, pamikiran simbolis, koordinasi sensorimotor, saha gladhen sosiyal. Wonten ing masa punika bayi kapérang dados kalih, kapejahan neonatal (kapejahan ing 27 dinten sepindha miyos, saha post-neonatal (sasampunipun 27 dinten).
Bayi dipunparingi panganan lumantar susu indhustri kusus. Bayi gadhah pamikiran nyedot, ingkang damel piyambakipun saged nyedot susu saking Prembayun. Manawi ibu boten saged nyosoni, saged dipun-gantos kanthi formula bayi ingkang biyasa dipun-ginakaken wonten ing nagari kulon. Ing nagari sanès wonten jasa sewa *perawat basah(wet nurse)* kanggé nyosoni bayi mau.
Bayi boten saged ngatur pambuangan kotoranipun, pramila dipun-ginakaken popok. Popok ingkang dipun-ginakaken bayi saged awujud popok saking jarit biyasa utawi popok ingkang sekali ageman (diapers). Sapunika popok sekali ageman asring dipun-ginakaken amargi praktis ugi boten ngrepotaken, nanging wonten prekawis saking popok sekali ageman inggih punika prekawis ruam popok. Kulit bayi ingkang sensitif asring katutup saha éwed ambékan saéngga mungkinaken kawontenanipun prakawis ruam saha iritasi kulit bayi. Manawi boten dipuntangani njalari peradangan kulit bayi saha infeksi.

## Urutan perkembanganipun fisik bayi saderengipun saged mlampah: 
thumb|right|Bayi mlampah.
* milai jumeneng saking kaanan lenggah kanthi cepengan wonten ing méja utawi kursi (limrahipun yuswa 9 sasian)
* milai gladhen nekuk jengkunipun (yuswa 10 sasian)
* milai gladhen lenggah saking kaanan jumeneng (yuswa 10 sasian)
* milai mlampah rémbétan, kanthi cepengan piranti griya (yuswa 11 sasian)
* milai mlampah saha pindhah saking satunggal piranti dhateng piranti sanès nyambi cepengan (yuswa 12 sasian).

## Faktor-faktor Panyebab awrat Bayi kirang limrah 
* Faktor Ibu
Salah satunggaling faktor punika kekirangan gizi, rikala nggarbani Ibu kedah nyukupi asupan gizi supados janin kajaga kasarasanipun. Sanésipun, faktor usia ibu ugi gegayutan kaliyan awratipun janin. Ibu ingkang usia remajasaha usia inggilipun 40 taun limrahipun ukuran bayi punika langkung andhap.
* Faktor Nggarbani
** Komplikasi Hamil
*** Pre-eklampsia/ Eklampsia.

## Cathetan suku
Abdullah bin Syaibah

**Abdullāh bin Syaibah** utawi ingkang misuwur **Abdullah bin Abdul Muththalib** (Basa Arab: عبدالله بن عبد المطلب‎)‎ (545-570) punika rama saking Mukamad, Nabi Islam, piyambakipun putra Abdul Muththalib. Abdullah seda rikala mlampah ing kafilah antawisipun Mekah saha Madinah, rikala Mukamad taksih ing guwa garba Aminah umur 2 sasi.
:Silsilah jangkepipun inggih punika:
: عبدالله بن عبد المطلب ابن هاشم بن عبد مناف بن قصي بن كلاب بن مرة بن كعب بن لؤي بن غالب ابن فهر بن مالك بن النضر بن كنانة بن خزيمة بن مدركة بن الياس بن مضر بن نزار بن معد بن عدنان
.
:Manawi dipunlatinaken, 'Abdullah bin 'Abdul-Muththalib bin Hasyim (Amr) bin Abdul Manaf (al-Mughira) bin Qushay (Zaid) bin Kilab bin Murrah bin Ka`b bin Lu'ay bin Ghalib bin Fihr (Quraish) bin Malik bin an-Nadr (Qais) bin Kinanah bin Khuzaimah bin Mudrikah (Amir) bin Ilyas bin Mudar bin Nizar bin Ma`ad bin Adnan.
Abdulah misuwur kanthi tiyang kang resik ing tlatah Arab, boten naté nyakiti satunggal tiyang punapa.
Ngantos piyambakipun boten naté nginggilaken suantenipun langkung saking tiyang sanès, ésemanipun sanget lembut ing tlatah Jazirah Arab, rohani ingkang bening, manah kang mulya.
Abdullah angsal undian kanggé dipunsembeléh ugi dipundadosaken kurban jumbuh kaliyan nadzar Abdul-Muththalib. Manawi putranipun sampun ganep sedasa saha ngertos piyambakipun boten naté putra malih, pramila Abdul-Muththalib nguninga nadzar ingkang naté dipunngendikakaken ing putra-putrinipun, sadaya putra manut babagan nadzar punika, lajeng nama putra-putranipun dipunserat ing jemparingan kanggé dipunundi saha dipunserahaken déning patung Hubal. Sasampunipun jemparingan punika dipunkocok, medhal jeneng Abdullah. Pramila Abdul-Muththalib bekta Abdullah dhateng Ka'bah kanggé dipunsembeléh, nanging dipuncegah déning tiyang Kurès kang utami paman saking pihak ibu saking Bani Makhzum saha saderekipun Abu Thalib. Saderekipun ngusulaken kanggé séba dhateng dukun éstri, Abdullah kapanggih kaliyan dukun punika. Sasampunipun wonten ing dalemipun dukun punika Abdullah dipundhawuhi kanggé ngundi Abdullah kanthi sedasa Unta. Manawi ingkang medhal nama Abdullah, piyambakipun kedah nambahi malih kanthi sedasa unta, ngantos Allah ridha, nanging manawi ingkang medhal nama unta kala wau pramila unta punika ingkang dipunsembeléh. Lajeng Abdul-Muththalib medhal saking dalemipun dukun punika saha miwiti ngundi nama Abdullah kaliyan nama unta, nanging ingkang sapindha nama Abdullah kang medhal, lajeng dipunulangi malih kanthi nambah jumlah unta dados kalih dasa, ngantos jumlah unta punika dados 100, nembé nama unta ingkang medhal. Unta-unta punika dipunsembeléh minangka gantosipun Abdullah, nanging daging unta boten kepareng dipunpundhut déning manungsa utawa kéwan.
## Deleng uga 
* Abdul Muththalib
* Muhammad

## Cathetan suku
Bètèng Vastenburg

thumb|250px|Bèntèng Vastenburg ing taun 1910

**Bèntèng Vastenburg** punika bètèng tilaranipun Walanda ingkang mapan wonten ing wewengkon Gladhak, Surakarta, Jawa Tengah . Kutha Surakarta punika kawéntar kanthi kutha ingkang taksih kenthel kaliyan tilaran sajarah, salah satunggalipun bètèng, mliginipun Bèntèng Vastenburg punika. saking Bèntèng Vastenburg punika saged mangertos salah satunggaling petikan sajarah ing jaman rumiyin. Vastenburg punika bètèng tilaran Walanda. Nama *Vastenburg* piyambak ateges *Astana ingkang dipunkelilingi témbok ingkang kuwat*. Wangunan punika dipunmadegaken déning Gubernur Jenderal Baron Van Imholf ing taun 1775-1779 utawi 32 taun sasampunipun madegipun Surakarta .

Bèntèng ingkang mapan wonten ing kawasan Gladak punika kala rumiyin dados bètèng pertahanan ingkang gegayutan kaliyan posisi Kraton Kasunanan lan dalemipun Gubernur Walanda (kantor Balaikota). Wujuding bètèng punika kados bujur sangkar ingkang ujung-ujungipun wonten tonjolan ruang ingkang sami kanggé teknik perang ingkang dipunwastani *seleka* (bastion). Ing sekelilingipun témbok ugi wonten parit ingkang ginanipun kanggé pertahanan kanthi kreteg ing lawang ngajeng lan wingking.

Sekitar taun 1750-an, punika dados papan para wadyabala Walanda kanggé ngawasi Kraton Kasunanan Surakarta wiwit saking pamaréntahan Paku Buwono III. Tipologi kutha kolonial punika idèntik kaliyan wontenipun bètèng. Walanda ngrias kutha saking éra Karajan Kartasura. Kala punika urusan ing wewengkon kuasaning raja pribumi tumut dados kawigatosanipun Walanda. Tuladhanipun keamanan, niaga, pemukiman, tata kutha, lan kebijakan (stelsel).

## Cathetan suku
Gunung Liman

thumb|gunung liman
**Gunung Liman** inggih salah satunggaling gunung ingkang dumunung ing provinsi Jawa Wétan, Indonésia. Gunung Liman mapan ing sisih wétan radi kidul saking Kota Madiun lan dumunung ing antawisipun Kabupatèn Ponorogo lan Kabupatèn Nganjuk.
## Transportasi 
Manawi badhé dhateng Gunung Liman ingkang wonten ing pucuking pagunungan wilis punika saged dipunwiwiti saking Surabaya nitih kreta lajeng mandhap wonten ing stasiun Tulungagung utawi mandhap ing Kertosono lajeng dipunoper dhateng arah Penataran. Lajeng sakiing stasiun Tulungagung saged dhateng Sendhang ingkang kalebet kacamatan ingkang paling pungkasan ing wiwitanipun jalur dhaki nitih angkudan umum lajeng mandhap ing pertelon koramil Sendang. Lajeng saking Sendang nitih angkudes utawi ojek dhateng désa Penampea utawi Penampihan. Amargi angkudes arang kapanggih wonten ing mriki, amargi naung saged operasi saking jam 8 dumugi jam 4 sore, lan namung mangkat saben 1 jam sapisan. Manawi nitih angkudes mila badhé dipunandhapaken wonten ing désa ingkang kaping pungkasan lan kedah mlampah tebihipun kirang langkung 1/2&nbsp;km dhateng candhi penampihan. Saking candhi penampihan punika lajeng saged miwiti ndhaki wonten ing Gunung Liman.

## Jalur Dhaki 
Manawi badhé dhateng pucukipun Gunung Liman saged dipunwiwiti ugi saking Nganjuk saha Kediri. Nanging para pendaki langkung remen ndhaki saking laladan Tulungagung amargi medan dhakinipun ingkang nantang, ugi saged kapanggih sesawangan ingkang alami kados ta air terjun, situs purbakala utawi candhi, ugi ladhang kebon teh.

## Uga delengen 
* Pratélan gunung ing Indonésia

## Cathetan suku
Siti Hajar

**Hajar** (Arab:هاجر, Ibrani:הָגָר) inggih punika garwanipun Kanjeng Nabi Ibrahim 'alaihissalam sarta ibu saking Nabi Ismail 'alaihissalam. Wiwitanipun, Siti Hajar minangka rencangipun Kanjeng Nabi ibrahim, nanging sémah nabi ingkang kapindha Sarah mandul utawi boten saged gadhah laré, piyambakipun nyuwun dhateng Kanjeng Nabi Ibrahim supados nggarwa Siti Hajar. Putra Kanjeng Nabi Ibrahim ingkang patutan kaliyan Siti Hajar inggih punika Kanjeng Nabi Ismail.
## Biografi 
Tembung "Hajar" punika dumados saking tembung ing basa Arab injih punika *Ha ajruka* ingkang mengku teges "iki peparingmu". 

Rikala Siti Sarah dipunpundhut déning Raja Pirngon utawi Fir'aun ing Mesir (sanes Pirngon jaman Kanjeng Nabi Musa 'alaihissalam) kanthi ancas nedya dipundadosaken garwa ampeyan utawi selir, Gusti Allah maringi pitulungan dhateng Siti Sarah satemah Raja Pirngon kraos ajrih saéngga mboten sios nggarwa Siti Sarah, lan ugi Pirngon lajeng maringi sawijining batur tukon kagem Siti Sarah ingkang naminipun Hajar, nanging salajengipun, Siti Hajar dipundadosaken bebungah dhumateng Kanjeng Nabi Ibrahim. 

Miterat kitab *Qishash al Anbiya* (tegesipun Cariyosing Para Nabi) anggitanipun Imam Ibnu Katsir, wiwitanipun Siti Hajar punika salah satunggaling putri saking bangsa Qibthi (Mesir).
Miterat Kitab Qishash al Anbiya, sawijining serat utawi buku ingkang ngandhut babagan kawruh para Nabi, Siti Hajar punika putra putri sawijining ratu  saking Nagari Maghreb, jejuluk Dhu al-'arsh ingkang taksih tedhak turunipun para nabi.  Dhu al-'arsh gugur déning Pirngon nalika dumados paprangan antawisipun Maghreb lumawan Nagari Mesir , saéngga Siti Hajar dipundadosaken batur dening Pirngon. 
Ananging, miterat cariyos sanèsipun, Hajar punika putra putri saking ratu Mesir.

## Perjuanganipun Siti Hajar nggulawentah Kanjeng Nabi Ismail 
Wiwitanipun, Siti Hajar dipunbekta Kanjeng Nabi Ibrahim saking bumi Kan’aan dhateng sawijining ereng-ereng ingkang gersang,  mboten wonten tuk, namung gumelaring ara-ara samun. Mboten wonten tetuwuhan ingkang tukul wonten mriku. Sajatosipun Siti Hajar ajrih sanget amargi éwed madosi toya saha dedhaharan. Kanjeng Nabi Ibrahim landhep panggraitanipun, mangertosi kawontenanipun ingkang dipunalami déning sémahipun, nanging Siti Hajar ugi mangertosi menapa ingkang dipuntindakaken déning garwanipun sanes kekajenganipun piyambak, ananging minangka hanetepi dhawuhipun Gusti Allah, pramila Hajar nampi kawontenan punika kanthi manah ingkang yakin Gusti Allah boten naté nelantaraken lan nilaraken  piyambakipun.
## Haji 
Tumindakipun Siti Hajar ingkang wola-wali madosi toya kanggé putranipun, lumampah antawisipun bukit Shafa saha Marwah dipundadosaken salah satunggaling peranganipun ibadah haji kanggé para umat muslim ingkang winastan sa'i (*Sa`i* Arab: **سَعِي**). Nalika ngibadah haji saha umrah, tiyang ingkang nindakaken haji utawi umrah kedah ngubengi bukit Safa saha Marwa ngantos  pitung ambalan ingkang ancasipun mengeti pangorbananipun lan nelangsanipun Siti Hajar madosi toya kanggé putranipun nun injih Ismail. Pérangan punika nggambaraken gegambaraning perjuwanganipun ibu wonten ing Islam, ugi kapamarsaaning tiyang éstri.
 
## Cathetan suku
Zaid bin Haritsah

thumb|right
**Zaid bin Haritsah** (587-629) (Arab:**زيد بن حارثة**) inggih punika sahabat Nabi ingkang dados panglima Perang Mut'ah.
## Biografi 
Zaid bin Haritsah putra saking Abdul Uzza bin Imri' Al-Qais saha ibu Sa'di binti Tsa'laba.
Zaid bin Haritsah asalipun saking kabilah Kalb ingkang mapan ing pérangan lor jazirah Arab.
Rikala taksih alit, piyambakipun dipuntangkep déning penjahat kang salajengipun dipunsadé minangka budak, Zaid bin Haritsah dipuntumbas déning Hukaim bin Hisyam keponakan saking Khadijah. Déning Khadijah, Zaid bin Haritsah dipunparingi dhateng Muhammad lajeng dipunmardikakaken, piyambakipun minangka tiyang ingkang sepindha mlebet Islam.
Haritsah, ramanipun Zaid gela amargi kaicalan putranipun. Rikala wonten tiyang Ka'ab nglaksanakaken haji, wonten ingkang nepangi Zaik kados déné Zaid. Sasampunipun Haritsah mangertosi warta punika, Haritsah bidhal dhateng Mekah sesarengan Ka'ab bin Syarahil minangka jaminanipun. Wonten ing ngajengipun Rasulullah, Haritsah nyuwun supados putranipun dipunparingi dhateng piyambakipun saha Ka'ab bin Syarahil minangka jaminanipun, nanging Rasulullah ngendika manawi Zaid langkung milih ndhérèk ramanipun, boten prelu maringi jaminan, manawi Zaid milih ndhérèk Rasulullah, sumangga supados Zaid ingkang nemtokaken kados pundi saénipun, nanging Zaid langkung milih ndhérèk Rasulullah. Sapunika, Rasul wewarakaken manawi Zaid dipundadosaken putranipun. Sasampunipun, rama kaliyan paman Zaid wangsul kanthi manah ingkang tenang, Zaid mlebet Islam saha dipungarwakaken kaliyan Zainab binti Jahsy. Rikala Zainab dipunpegat Zaid, piyambakipun dipungarwa déning Rasul, pramila nyebar warta manawi Muhammad sampun nggarwa putrinipun. Sapunika mandhap ayat 40 surah Al-Ahzab ingkang ngandharaken manawi putri angkat bénten kaliyan putri kandhung. Putri angkat boten saged waris marisi kaliyan rama angkatipun, saha sémah ingkang sampun dipunpegat saged garwa kaliyan rama angkatipun. Wonten ing ayat punika, cetha sanget asma *Zaid*, pramila Zaid punika satunggal sahabat ingkang namanipun dipunserta ing Alquran.
Zaid dados kanca sarta réncang ngkang setya Muhammad. Piyambakipun garwa kaliyan Ummi Ayman saha patutan ingkang namanipun Usamah bin Zaid bin Haritsah, saha ndhérèk pindhah dhateng Madinah sarta ndhérèk saben perang mbela Islam, wonten ing Pertempuran Mu'tah, piyambakipun dipundadosaken panglima perang, ugi wonten ing perang punika piyambakipun pejah syahid.

## Deleng uga 
* Pertempuran Mu'tah
* Usamah bin Zaid bin Haritsah
* Abdullah bin Rawahah
* Ja'far bin Abi Thalib

## Cathetan suku
Antares

thumb|right|200px|Bintang Antares dibandingaké karo bintang liyané.

**Antares** (α Scorpio / Alpha Scorpio) ya iku bintang super raksasa abang ning rasi bintang scorpio njeroning galaksi Bimasekti lan bintang ingkang padhang piyambak kaping-16 ning langit nalika bengi (kadang-kadang didaftaraké dadi ingkang padhang piyambak kaping 15). Bebarengan karo bintang Aldebaran, Spica, lan Regulus, bintang iki kagolong salah sawijining bintang saka patang bintang ingkang padhang piyambak ning sacedhaké ekliptika. Amarga bintang iki gedhé banget, bintang kang ning jeroning tata surya paling gedha ya iku Matahari, bisa diomong luwih cilik dibandingaké bintang Antares kang gedhé banget.

## Pranala njaba 
* A comparison of the size of Antares to other celestial objects
* Exploring the Full Stellar Population of the upper Scorpius OB Association
IAIN Ambon

**Institut Agama Islam Negeri** (IAIN) Ambon utawa IAIN Ambon, sakderenge andhuwéni jeneng **STAIN Ambon** ya iku Pawiyatan luhur Agama Islam Negeri ing Ambon provinsi Maluku, Indonesia.

## Program Studi 
* Pendidikan Biologi	
* Pendidikan Matematika	
* Jurnalistik	
* Muamalah	
* Komunikasi Penyiaran Islam	
* Ahwal Al-Syakhsiyyah	
* Jinayah Siyasah	
* Perbandingan Mahdzab lan Hukum	
* Pendidikan Agama Islam	
* Aqidah Filsafat	
* Sosiologi Agama

## Delenga Uga 
* Perguruan tinggi Islam nagari di Indonesia
* Sekolah tinggi agama Islam nagari
* Pratélan perguruan tinggi Islam nagari di Indonesia

## Pranala njaba 
*
Taman Safari Indonésia 2

**Taman Safari Indonésia 2** punika salah satunggaling Taman Safari ingkang paling wiyar wonten ing Asia. Taman punika mapan wonten ing Taman Nasional Gunung Arjuna, Jawa Wétan. Taman Safari Indonésia 2 gadhah warna-warna spesiès kéwan lan atraksi ingkang saé piyambak sak-Indonésia, wonten ugi bèji kanthi sistem filter toya ingkang canggih, saha habitat ingkang boten rusak lan suwasana ingkang taksih rimbun. Taman Safari Indonésia dados papan pariwisata kanthi téma lingkungan lan orientasi dhateng habitat satwa wonten ing alam bébas.

## Kéwan 
thumb|250 px| macan
### Mamalia 
* Gajah Sumatra
* Singa
* Macan Benggala
* Macan Sumatra
* Lumba-lumba kanggé atraksi
* Banthèng
* Zebra
* Orangutan
* Beruang

### Unggas 
* Garudha
* Kasuari
* Burung Unta
* Burung Nuri
* Pelikan

### Iwak 
* Arapaima Gigas (Arwana Raksasa Amazon)

## Ugi pirsani 
* Taman Safari Indonésia
* Taman safari Indonésia 3
Wadhuk Malahayu

**Wadhuk Malahayu** mapan wonten ing Désa Malahayu, Kacamatan Banjarharjo, Kabupatèn Brebes, Jawa Tengah. Kirang langkung 6 km saking Banjarharjo utawi 17 km saking Tanjung. Wiyaripun kawasan punika kirang langkung 944 hektar lan kabangun nalika taun 1930 déning kolonial Walanda.

## Fungsi 
Waduk Malahayu punika ginanipun kanggé sarana irigasi lahan tetanèn wewengkon Kacamatan Banjarharjo, Kersana, Ketanggungan, Losari, Tanjung, lan Bulalakamba. Kajawi punika waduk mau piranti minangka ngontrol banjir saha dipuginakaken kanggé papan rekreasi.Wonten ing Waduk Malahayu punika gadhah sesawangan alam pagunungan ingkang éndah, sakiwa tengenipun wonten wit jati ingkang amba lan dipun-ginakaken kanggé bumi perkemahan saha wana wisata.

## fasilitas 
fasilitas ingkang dipunsameptakaken ing komplèks wisata Waduk Malahayu punika antawisipun:
* bèji kanggé laré
* dolanan laré
* becak toya
* prahu pesiar
* prahu dayung
* saha panggung bikakan kanthi papan parkir ingkang amba.

Nalika wanci Idul Fitri dipunwontenaken *Pentas Wisata* kanthi pentas orkès Melayu utawi dangdut minangka hiburan. Kajawi punika wonten *Sedekah waduk* ingkang kalaksanan déning warga mriku nalika dinten riyaya.

## Mitos 
Mitos ingkang wonten ing masarakat ing mriku punika bilih pasangan pengantèn énggal wajib mbasuh praupan nganggé toya waduk. Konon, pasangan ingkang nglampahi ritula punika bakal langgeng anggènipun kulawargan. Awit saking punika, nalika wonten pengantèn énggal asring dugi dhateng waduk mau. Ingkang unik, wonten ugi ingkang dugi taksih ngginakaken busana pengantèn kanthi iringan tiyang kathah. Tradisi punika dipunpitadosi kejawi babagan langgeng ugi minangka tolak bala.
Tlaga Poso

thumb|250 px|Tlaga Poso

**Tlaga Poso** punika tlaga ingkang mapan wonten ing Provinsi Sulawesi Tengah, Indonésia mliginipun ing Kabupatèn Poso. Tlaga punika kalebet tlaga ingkang paling ageng nomer tiga ing Indonésia kanthi dawa 32 kilomèter, lebar 16 kilomèter lan kedalaman punika kirang langkung 360 mèter ing sisih kidul lan 510 mèter ing sisih lor . Tlaga Poso punika wonten ing Kacamatan Pamona kanthi kutha krajan Tentena. Tlaga Poso punika mapan wonten ing rute jalur utama saking Toraja ing sisih kidul, Gorontalo lan Manado ing sisih lor . Tlaga Poso punika mapan ing inggil 657 mèter lan kalebet salah satunggaling tlaga éndah kanthi pasir putih ingkang wonten ing pinggiring tlaga dumugi ing tlaga-tlaganipun.

Ing Tlaga punika wonten keunikan ingkang saged dipunnikmati déning para wisatawan kadosta iwak Mujaèr, Nilam, lélé, iwak mas lan sanès-sanèsipun. Nanging ingkang paling unik punika Iwak Sugili ingkang sapunika populasinipun badhé cures. Punahing populasi ulam Sigili punika awit saking langkung kathahipun penduduk lan ugi amargi wontenin pembangunan Mega Proyek PLTA Sulewana ingkang gadhah perang ageng medhot mata rantai pangembangbiakan ulam ingkang langka punika.

## Kaéndahan Tlaga Poso 
Ingkang dados daya tarik saking tlaga punika toyanipun ingkang taksih bening lan *konstan*. Ingkang unik malih punika nalika kadadosan bena ing lèpèn-lèpèn sakiwa tengenipun lan milinipun dhateng Tlaga Poso. punika toyanipun ing Tlaga Poso boten ndhèrèk buthek. Kajawi punika pasir ingkang wonten ing tlaga punika kapérang dados kalih warna inggih punika warni putih lan kuning keemasan. Para wisatawan ugi saged mirsani kembang anggrek ingkang wonten ing Taman Anggrek Alami Bancea. Ing kawasan kanthi wiyar 5.000 hektar punika para wisatawan saged mirsani 55 jinis anggrek ingkang langka kanthi latar wingking pasisir pasir putih .

Saben minggu kaping papat ing wulan Agustus, para wisatawan saged mirsani Festival Danau Poso. Wonten ing festival punika wonten manéka warni perlombaan. Kadosta pagelaran jogèd lan busana adat saking suku-suku ing Sulawesi Tengah, dolanan tradhisional, lomba lagu laladan, pamilihan putri Tlaga Poso, tetandingan voli pasir, lomba prahu hias, prahu dayung, tarik tambang ing sanginggiling prahu, saha paméran produk unggulan saking laladan Sulawesi Tengah.

## Akomodasi lan fasilitas 
Ing sakiwa-tengené Tlaga Poso punika wonten fasilitas kados hotèl, losmen, *homestay*, lan griya dhahar. Salah satunggaling menu ingkang dipunsajekaken ing warung-warung mau inggih punika dedhaharan khas saking suku Pamona ingkang dipunwastani *arogo* inggih punika ulam saking tlaga ingkang raosipun gurih.

## Cathetan suku
Taman Nasional Wakatobi

**Taman Nasional Wakatobi** punika nama taman ing ngandhaping sagara ingkang mapan wonten ing Sulawesi Kidul-Wétan . Kanthi wiyar aréa kirang langkung 1,39 juta hektar, taman punika gadhah potensi sumber daya laut ingkang inggil saking jinis lan kaunikanipun kanthi panomara ngandhaping sagara ingkang éndah. Kanthi umum, perairanipun gadhah *konfigurasi* wiwit saking datar, landai dhateng sagara, lan curam. Kedalaman toyanipun dumugi 1.044 mèter kanthi perairan dhasar langkung kathah pasir lan karang.

Wakatobi punika resmi dados taman nasional ing taun 1996. Nama Wakatobi punika kalebet akronim saking nama sekawa pulo ageng inggih punika Wangi-wangi Kaledupa, Tomia lan Binongko .

## Potensi Alam 
Taman Nasional Wakatobi punika gadhah potensi sumber daya alam sagara ingkang nilainipun inggil sanget. Taman punika gadhah 25 gugusan terumbu karang ingkang muteri pasisir saking pulo-pulo karang sepanjang 600&nbsp;km. langking saking 112 jinis karang saking 13 famili ing antawisipun:

* *Acropora formosa*,
* *A. hyacinthus*,
* *Psammocora profundasafla*,
* *Pavona cactus*,
* *Leptoseris yabei*,
* *Fungia molucensis*,
* *Lobophyllia robusta*,
* *Merulina ampliata*,
* *Platygyra versifora*,
* *Euphyllia glabrescens*,
* *Tubastraea frondes*,
* *Stylophora pistillata*,
* *Sarcophyton throchelliophorum*,
* *Sinularia spp* .

Jinis ulam ingkang wonten ing Taman Nasional punika wonten 93 jinis ulam konsumsi lan ulam hias. Ing antawisipun:

* argus bintik *(Cephalopholus argus)*,
* takhasang *(Naso unicornis*),
* pogo-pogo *(Balistoides viridescens)*,
* napoleon *(Cheilinus undulatus)*,
* iwak abang *(Lutjanus biguttatus)*,
* baronang *(Siganus guttatus)*,
* *Amphiprion melanopus*,
* *Chaetodon specullum*,
* *Chelmon rostratus*,
* *Heniochus acuminatus*,
* *Lutjanus monostigma*,
* *Caesio caerularea* , lan taksih kathah malih.

Kajawi punika wonten manéka jinis manuk sagara kados ta:
* angsa-watu coklat *(Sula leucogaster plotus)*,
* cerek melayu *(Charadrius peronii)*,
* raja urang erasia *(Alcedo atthis)*
Ugi wonten tigang jinis penyu ingkang asring ndarat ing pulo-pulo ingkang wonten ing Taman Nasional Wakatobi, inggih punika:
* penyu sisik *(Eretmochelys imbricata)*,
* penyu tempayan *(Caretta caretta)*,
* penyu lekang *(Lepidochelys olivacea)*.

## Pranala njawi 
* Situs resmi Pamaréntah Propinsi 
* Wakatobi Regency
* Wisata Melayu 
* http://wakatobinationalpark.com/ 

## Cathetan suku
Ula tambang

**Ula tambang** (*Dendrelaphis pictus*) ya iku sajinis ula cilik saka suku Colubridae. Lumrahé, ula iki uga karan kanti jeneng ula tali, ula tampar utawa ula tlampar (*tampar* utawa *tlampar*, tali). Ing laladan Toraja ula iki dijenengi *duwata* utawa *ule lewora*.

Coklat zaitun kaya logam perunggu ing pérangan gegeré. Ing kabèh pérangan ngisor awak ana pita tipis kuning terang keputihan, dipisahaké saka sisik ventral (weteng) kang sewarna déning salah sijiné garis ireng tipis dawa nganti pucuk buntuté. Ndas kecoklatan perunggu ing pérangan nduwur, lan kuning terang ing lambé lan janggut; ditengahi déning corèt ireng wiwit saka pipi kang ngléwati mata lan ambyar ing pelipis mburi, banjur pecah dadi noktah-noktah kang gedhé lan burem ing gulu pérangan mburi. Ana warna-warna bintik-bintik ijo terang kebiruan ing pérangan gulu nganti awak pérangan rai, kang racaké umpetan ing ngisor sisik-sisik ireng utawa perunggu lan kétok jelas yèn ula ngrasa kaancem. Sisik-sisik ventral putih kekuningan utawa keijoan.

thumb|left|180px| Sisik vertebrale kang selot gedhé
Sisik-sisik dorsal sajeroning 15 dèrèt ing pérangan tengah awak; sisik-sisik vertebral selot gedhé, nanging ora luwih gedhé saka derèt sisik dorsal kang pertama (paling ngisor). Perisai labial 9 iji (langka 8 utawa 10), kang no 5 dan 6 (kadang-kadang uga kang no 4) ngemèk mata. Sisik-sisik ventral 167–200 iji, sisik anal sepasang, sisik-sisik subkaudal (ngisor buntut) 127–164 iji. Ilate wernane abang.

## Kebiasaan 
thumb|left|180px|Ilate wernané abang
Ula kang urip ing wit, nanging kerep uga mudun ing lemah kanggo golèk mangsa kodok utawa kadal kang dadi menu mligi. Uga kerep katon nggelung ing semak-semak utawa njalar ing antarané suket-suket kang dhuwur.

Ula tambang manggoni alas-alas ing dataran éndèk lan pagunungan nganti keduwuran punjul 1350 m.  Ular iki nyenengi laladan-laladan terbuka, pinggiran alas, kebon, wanatani campuran, belukar lan pinggir sawah.:
* *D. p. pictus* kang nyebar wiwit saka India, Nepal, Bangladesh, Burma, Cina kidul (Hong Kong, Hainan), Vietnam, Thailand, Kamboja, Laos, Ujung Malaya, Singapura, Kep. Filipina, lan Indonesia (Sumatra, Kalimantan, Jawa, Bali, Lombok, Sulawesi, Maluku, lan pulo-pulo ing kiwa-tengené).
* *D. p. andamanensis*; nyebar terbatas (?) di Kep. Andaman, India.
* *D. p. intermedius*; nyebar terbatas (endemik) di Sumbawa, Komodo (pulau), Padar, Rinca, lan Flores
* *D. p. inornatus*; nyebar terbatas di Sumba, Rote, Sawu, Timor, Alor, lan Wetar

Pira-pira paneliti nganggep yèn anak jinis *intermedius* ya iku sinonim saka *inornatus*.

## Cathetan sikil
Carl Jenkinson

**Carl Daniel Jenkinson** () ya iku juru main bal-balan kang duwé kewarganagaraan ganda ya iku Inggris lan Finlan kang main kanggo klub Arsenal ing posisi Bèg Sayap. Panjenengané duwé bapak kang kewarganagaraané Inggris lan ibu kewarganagaraané Finlan, lan naté makili rong nagara ing tetandhingan internasional kelompok umur. Amarga durung naté mainkaké tetandhingan internasional senior, panjenengané isih bisa milih antarané Tim Nasional Inggris utawa Finlan.

## Réferènsi 
## Pranala njaba 
* Carl Jenkinson player profile at arsenal.com
*
Theo Walcott

**Theo James Walcott** () ya iku juru main bal-balan profésional kang asalé Inggris kang main kanggo Everton F.C.. Panjenengané bisa main minangka penyerang utawa glandhang sayap.

Jenengé narik wigatiné médhia internasional sawisé lumebu ing skuat  ing ubengan final Piala Donya FIFA 2006.

## Karir 
### Southampton 
Ing mangsa 2004-2005 panjenengané main kanggo skuat Southampton Youth lan ngeteraké Southampton ing Final FA Youth ngadepi Ipswich Town F.C.. Panjenengané dadi juru main paling enom kang main kanggo tim cadangan Southampton nalika umuré 15 taun 175 dina. Panjenengané banjur uga dadi juru main paling enom ing tim utama Southampton nalik umuré 16 taun 143 dina. Panjenengané dadi juru main cadangan nalika Southampton main imbang 0-0 ngadepi Wolverhampton Wanders ing pertandihngan Football League Championship. Iki dadi debut kang kapisan kanggo panjenengané.

### Arsenal 
Penampilané kang apik nggawé para tim gedhé padha minat karo panjenengané kaya ta Arsenal F.C., Chelsea F.C., Liverpool F.C., Manchester United F.C., Tottenham Hotspur F.C., Real Madrid, Juventus F.C., Milan lan FC Barcelona.

Tanggal 20 Januari 2006 Walcott gabung karo Arsenal F.C. kanthi rega 5 yuta pounds lan bisa tekan 12 yuta pounds, kagantung mainé bareng klub lan tim nasional. Sing nggawé panjenengané dadi juru main 16 taun paling larang ing sajarah Inggris.

7 Fèbruari 2006, Walcott nggawe debut bareng tim cadangan Arsenal F.C. ngadepi Portsmouth ing Havant, panjenengané nyetak gol nanging Arsenal F.C. tetep kalah 3-2. Walcott uga dadi cadangan nalika Arsenal F.C. ngadepi Real Madrid ing babak angka 2 leg kapisan Liga Champions.

Nalika tanggal 16 Maret 2007 utawa pas ulang tauné angka 18 panjenengané nandatangani kontrak profésional kang kapisan. Tanggal 19 Agustus 2006 panjenengané nglakokaké debut ing Liga Premier Inggris.

### Timnas Inggris 
Walcott nglakokakĥ debut kanggo timnas Inggris nalika lumebu ing babak kaloro Inggris ngadepi Belarusia. Tanggal 30 Mèi 2006, panjenengané mainaké tetandhingan timnas Inggris kanthi full 90 menit nalika ngadepi Hungaria ing Old Trafford, nalika umuré 17 taun 75 dina. Inggris, menang 3-1. Walcott kanthi ngangetaké dijeluk pelatih timnas Inggris Senior, Sven-Göran Eriksson. Nanging akhiré panjenengané ora main ing Piala Donya FIFA 2006.

Ing tanggal 15 Agustus 2006 Walcott dadi juru main paling enom kang nyetak gol kanggo Inggris U-21 nalika ngadepi Moldova kanthi kasil pungkasan 2-2. Sing uga main kang kapisan kanggo timnas U-21 Inggris.

## Prestasi
### Klub
;Southampton
Runner-up:
*FA Youth Cup: 2005

;Arsenal
Runner-up:
*Piala Liga Inggris: 2007, 2011

### Internasional
;England U-21
Runner-up:
*UEFA U-21 Championship 2009

### Individu
*BBC Young Sports Personality of the Year Award: 2006

## Kauripan pribadi 
Walcott mapan bareng karo wong tuwané, Don lan Lynn, lan sadulur lanange Ashley ing salah sawijining vila cedhak papan gladhèn Arsenal F.C. ing Hertfordshire. Walcott lan bapaké minangka fans Liverpool F.C..

## Réferènsi 
## Pranala njaba 
*
*Profil di situs web Arsenal
Gunung Sorik Marapi

**Sorik Marapi** inggih salah satunggaling gunung ingkang kalebet laladan Taman Nasional Batang Gadis. Miterat cathetan administratipipun, Gunung Sorik Marapi dumunung ing Désa Sibanggor Julu, Kacamatan Puncak Sorik Marapi, Kabupatèn Mandailing Natal, Sumatra Utara,Indonésia. Sorik Marapi inggih kalebet gunung geni ingkang taksih aktif. Dhuwuripun gunung Sorik Marapi inggih kirang langkung 2.145 mèter. Titik Koordinat ing pucuk gununginggih punika 0°41' 11" LS lan 99° 32' 13" BT.

Gunung Sorik Marapi punika kalebet wonten ing wewengkon Taman Nasional Batang Gadis, ingkang miturut cathetan administratipipun mapan wonten ing Désa Sibanggor Julu, kacamatan Puncak Sorik Marapi.
Ing pucukipun gunung Sorik Marapi wonten satunggal dano vulkanik.

## Sajarah 
Gunung Sorik Marapi punika manawi dipuntingali saking sujarahipun sampun naté njeblug kaping pitu, ing taun 1830, 1879, 1892, 1893, 1917, 1970, 1986 saha ingkang kaping pungkasan ing taun 1987. Nanging ing wekdal sapunika ing taun 2013, Gunung Sorik Marapi ugi nembé aktip malih lan para pendaki sampun boten dipunkeparengaken minggah gunung kanggé wekdal punika. Nalika ing jeblugan kaping pungkasan, Gunung Sorik Marapi medalaken debu saha wlahar panas ingkang ngalir dumugi Kabupatèn Pasaman ing Sumatra Barat.
Gunung Sorik Marapi punika kalebet gunung ingkang gadhah kategori aktip normal, pramila aktivitas ing gunung punika dipuntingali terus. Pos pengamatan Gunung Sorik Marapi mapan wonten ing Désa Sibanggor Tonga Kacamatan Puncak Sorik Marapi.

## Transportasi 
Manawi badhé dhateng Gunung Sorik Marapi punika saged dipunwiwiti saking Medan kanthi jalur dharat ingkang betahaken wekdal dangunipun 12 jam kanggé nempuh jarak 480 kilomèter saking jalur Medan-Panyabungan, ingkang minangka ibu kita Kabupatèn Madailing Natal. Saking Panyabungan kedah nitih angkudan pedésaan tumuju Désa Sibanggor Julu, kanthi dangunipun wekdal kirang langkung 20 menit.
Désa Sibanggor Julu mapan wonten ing sisih wétan Gunung Sorik Marapi. Ing désa punika saged dipuntumbas sadaya perlengkapan perbekalan ,akdos ta air mineral ngantos biskuit amargi punika désa ingkang kaping pungkasan nyamektakaken sadaya kabetahanipun paendaki.
Titik awalipun ndhki saged kapanggih sasampunipun ngliwati perumahan penduduk ingkang dalemipun kanthi atap ijuk kanthi material dinding saha jobin saking kayu. Lan ugi wonten dalemipun warga ingkang boten ngginakaken paku kanggé perekat lan namung ngginakaken tali rotan kanggé perekatipun.

## Uga delengen 
* Pratélan gunung ing Indonésia

## Cathetan suku
Guksu

**Guksu** utawi **myeon** utawi jinis *mi*, minangka salah satunggaling makanan pokok Koréa ingkang kadamel saking glepung gandum, glepung wos, pati, kenthang, lsp.
## Bahan-bahan mi 
thumb|Naengmyeon
wonten ing masakan Koréa, mi kadamel saking warna warni bahan, inggih punika:
* Dangmyeon (당면; sohun) – kadamel saking pati, tela, utawi kenthang.
* Memil guksu (메밀국수) – mi ingkang kadamel saking buckwheat, ugi dipunwastani soba Koréa minangka mi ingkang kas asli dataran inggil ing provinsi Gangwon.
* Gamja guksu (감자국수) – mi ingkang kadamel saking campuran pati kenthang, glepung wos, saha glepung ketan.
* Gamjanongma guksu (감자농마국수) – mi kas saking provinsi ingkang kadamel saking Hwanghae kang wujudipun kenyal.
* Somyeon – mi ingkang kadamel saking gandum ingkang ukuranipun tipis.
* Dotori guksu – mi ingkang kadamel saking glepung acorn.
* Chilk guksu (칡국수) – mi ingkang kadamel saking pati kudzu saha glepung buckwheat.
* Ssuk kalguksu (쑥칼국수) – mi ingkang kadamel saking gandum saha Artemisia princeps.
* Hobak guksu (호박국수) – mi ingkang kadamel saking campuran gandum saha Labu.
* Kkolttu guksu (꼴뚜국수)-mi ingkang kadamel saking campuran buckwheat saha glepung gandum.
* Cheonsachae – mi bening ingkang kadamel saking ekstrak jelly sasampunipun bethak kombu saha dipuncampur kaliyan bahan glepung wos saha sari pati.
## Cathetan suku 
## Pranala njaba 
* Korean Food: Noodles and Noodle Dishes
Aldebaran

thumb|right|200px|Perbandingan ukuran Aldebaran dengan Matahari

**Aldebaran** (α Tau, α Tauri, Alpha Tauri) ya iku lintang ingkang padhang piyambak sajroning rasi Taurus lan salah sawijining lintang kang paling terang ana ning langit nalika wengi. Aldebaran ya iku lintang kang paling gampang tinemu ana langit, amarga dhiameteré nganti 44.2 x luwih gedhé saka dhiameteré Srengéngé. jeneng Aldebaran asalé saka basa Arab kang artiné "pangikut", amarga lintang iki katon nututiPleiades ning langit. Amarga pernahé ana ing dhuwuré kepala Taurus, lintang iki dijuluki dadi '''Bull's Eye'''.

## Pranala njaba 
* 
* 
* 
*
Spica

**Spica** (α Vir, α Virginis, Alpha Virginis) ya iku lintang kang ingkang padhang piyambak ning rasi bintang Virgo, lan lintang ingkang padhang piyambak kaping 15 kang katon nalika bengi. Lintang iki dhuweni jarak kira-kira 260 taun cahya saka Bumi. Lintang iki uga dikenal dadi *raksasa biru*, lan kagolong variable saka Beta Cephei type.

Spica kagolong lintang kang paling panas lan lumrahé duwé warna biru.

## Rujukan
I Gusti Ketut Jelantik

thumb|250px|I Gusti Ketut Jelantik
**I Gusti Ketut Jelantik** yaiku Pahlawan Nasional Indonésia kang asalé saka Bali. Piyambaké dikenal minangka Patih Karajan Buleleng, kang mimpin Perang Jagaraya.

## Biografi 
I Gusti Ketut Jelantik lair ing désa Tukadmungga taun 1850. Piyambaké génerasi ka IX sajeroning silsilah keturunan Ki Gusti Anglurah Panji Sakti. Ing yuswa 25 taun,I Gusti Ketut Jelantik ditinggal séda déning ramané, I Gusti Ketut Banjar, kang wis tau dadi Sedahan Agung Semasih Bali ing ngisoré raja I Gusti Made Karang.
Ibuné, Gusti Biang Kompyang Keramas asalé saka Banjar Penataran désa Buleleng, sawisé dadi randha ibuné dikrama déning I Gusti Bagus Jelantik.

## Perjuangan 
Ing mangsa iku, ing Bali ana kang diarani Hukum Hak Tawan Karam yaiku hak kang ndaèake Karajan bisa nyita lan nguwasani kapal-kapal kang kèrem ing pasisir Pulo Bali. Akèh kapal Walanda kang kena hukum iki mula para kumpeni pada ngrasa rugi.

Taun 1843 Walanda meksa raja-raja ing Bali kanggo mbusak Hukum Hak Tawan Karang. Nanging pirang-pirang taun sabanjuré, Raja Buleleng tetep ngrampas kapal duwèké Walanda kang kerem ing wewengkon pasisirné. Hal iki kang ndadake perang antarané Walanda lan Karajan Buleleng. Peran iki sabanjuré nyebar nganti kabèh wewengkon ing bali.

I Gusti Ketut Jelantik yaiku Patih Agung Karajan Buleleng kang ora seneng déning Walanda. Tanggal 27 Juni 1846, Walanda nyerang Karajan Buleleng lan bisa ngrebut Karaton Buleleng. Raja Buleleng lan Patih Jelantik banjur mundur marang Jagaraga.

I Gusti Ketut Jelantik mèlu perang sajeroning Perang Jagaraya kang kedaden ing Bali taun 1849. Sumpahé kang dikenal yaiku *“apa baé kang kedadèn, yèn aku isih urip aku ora bakal ngakoni kuwasanè Wwalanda ing nagari iki”*
Perang Jagaraya kang dipimpiné pungkasané minangka sawijining puputan, kabèh anggota karajan lan rakyaté gelut mertahanaké laladané nganti mati.

Ing taun 1849, Walanda nyerang manèh ing Jagaraga. Tanggal 16 April 1849, Walanda bisa nguasani Jagaraga. Walanda banjur ngoyak Patih Jelantik lan pasukané sajeroning pertempuran ing Perbukitan Bale Pundak, Patih Jelantik palastra. I Gusti Ketut Jelantik séda ing Gunung Batur, Kintamani taun 1849.

I Gusti Ketut Jelantik dikukuhaké dadi Pahlawan Nasional dhedhasar *SK Présidhèn RI No 077/TK/1993*.

## Cathetan sikil
Regulus

**Regulus (α Leo / α Leonis / Alpha Leonis)** yaiku lintang ingkang padhang piyambak ning rasi Leo lan kagolong lintang kang cemerlang ning langit nalika bengi. Lintang iki ana ning jarak 77.5 taun cahya saka Bumi. Regulus kagolong ning sistem multi bintang tuladhané liyané yaiku papat lintang kang nggabung ning rong pasang bintang. **Regulus A** yaiku lintang biru keputihan lan pasanganné kang durung diteliti, bisa baé bintang katai putih (*white dwarf*). Ing ngarepé *Regulus A* ana pasangané yaiku**Regulus B** lan **Regulus C**, kang kagolong lintang remeng.

## Observasi 
Regulus ana ing garis ekliptik, lan bakal nglakoni okultasi reguler karo Bulan. Okultasi karo Merkurius lan Venus uga bisa kedaden nanging jarang. Okultasi Regulus déning planit Venus kedaden nalika tanggal 7 Juli 1959. Okultasi sawisé iku dikira-kira bakal kedaden ing tanggal 1 Oktober 2044. Matahari tekan ing titik paling cedhak karo Regulus nganti tanggal 23 Agustus nggal taun.

Regulus duwé massa 3.5 kali Matahari lan kagolong lintang kang umuré esih enom, yaiku kira-kira pirangatus yuta taun. Lintang iki mubengé rikat banget, yaiku 15.9 jam, njalari brubahé warna kang rikat.

## Visibilitas 
**Regulus A** yaiku lintang kang cemerlang ning langit nalika bengi karoan magnitudo kang nengsemaké. **Regulus B** kagolong lintang katai kelas K2 kang katon luwih remeng dibandingaké karo komponèn A. Komponèn akir, **Regulus C**, yaiku lintang abang cilik lan paling remeng ning watarané telung komponèn sarta saiki lintang iki lagi prosès obeservasi

## Ètimologi 
*Rēgulus* asalé saka basa Latin kang artiné *pangeran* utawa *raja cilik*. Masarakat Yunani nyebuté **Basiliscus** kang artiné pada. Jeneng liyané kanggo bintang iki yaiku:

Saliyané rasi Leo, lintang iki uga kagolong anggota saka rasi utawa asterisma:

thumb|Regulus

## Rujukan 
* Fred Schaaf, “Horrorfications of the Lion’s heart,” *Sky & Telescope*, April 2006.

## Pranala njaba 
* Portrait of a Star on the Edge 
* Egg-Shaped Regulus is Spinning Fast
* Regulus as Astronomy Picture of the Day of 19th june 2006
*
Chris Smalling

**Chris Smalling** () ya iku salah sijining juru main bal-balan Inggris. Panjenengané bisa ing posisi minangka bèg tengah utawa bèg tengen. Saiki panjenengané main kanggo Manchester United lan kanggo .

## Karir 
### Klub 
Chris Smalling naté main kanggo Maidstone United lan Fulham, sadurungé saiki main kanggo Manchester United.

### Internasional 
Chris Smalling naté main kanggo  U-18, , , lan , lan lagi nyetak 1 gol kanggo tim U-21.

## Réferènsi 
## Pranala njaba 
* Profil pada situs web resmi Manchester United
* Entri  pada situs web resmi Liga Utama Inggris
* Entri pada situs web Soccerbase.com
* Entri pada situs web Goal.com Indonesia
* Entri pada situs web Bola.net
*
Tom Cleverley

**Tom Cleverley** () ya iku salah sawijining juru main bal-balan Inggris. Panjenengané posisiné minangka glandhang. Saiki panjenengané main kanggo Manchester United lan .

## Karir 
### Junior 
Tom Cleverley kapisan lumebu ing akademi tim Bradford City sasuwéné 3 taun wiwit 1998 tekan taun 2000. Panjenengané banjur lumebu ing akademi tim Manchester United wiwit taun 2000 tekan taun 2009.

### Klub 
Tom Cleverley main kanggo Manchester United wiwit taun 2009 tekan saiki. Panjenengané wes main ping 5, nanging durung naté nyétak gol. Panjenengané naté disilihaké ing Leicester City, Watford, lan Wigan Athletic.

### Internasional 
Tom Cleverley naté main pisan kanggo  lan nyetak 2 gol. Panjenengané uga wés main ping 16 kanggo , nanging durung nyétak gol.

## Gelar 
Comunity Shield 2011
### Klub 
;Leicester City
*League One (1): 2008–09
;Manchester United
*Community Shield (1): 2011

### Individual 
* Pemain Paling Apik Watford Sasuwene Mangsa (1): 2009–10

## Statistik 
*  Kalebu kompetisi kompetitif liyané, kalebu Community Shield, Piala Super UEFA, Piala Donya Antarklub FIFA, lan Trofi Johnstone's Paint.

## Kauripan pribadi 
Ing wulan Oktober 2011, Cleverley nampa ganti rugi fitnah substansial sing ora diungkapaké amarga klaim palsu sing digawé déning ariwarta Rupert Murdoch, *The Sun* Agustus kapungkur sing martakaké manawa panjenengané "nggodha" salah sawijining wanita kanggo nglakokaké gayutan intim ing Blackpool. Cleverley lagi mapan ing omah karo pacaré ing Manchester nalika ariwarta mau nyatakaké kadadéan mau.

## Réferènsi 
## Pranala njaba 
* Entri ing situs web SoccerBase.
* Profil ing situs web resmi Manchester United
* Profil ing situs web resmi Leicester City
* Profil  ing situts web resmi Watford
Olahan Jerman

thumb|Makanan bergaya Jerman.
**Masakan Jerman** () iku pawon utawa masakan saka nagara Jerman. Sanajan mangkono, masakan Jerman iku ndarbèni variasi akèh sajeroning tlatah ing wewengkon nagarané. Wewengkon Bayern lan Swabia gadhah tradisi kulinèr ingkang sami kaliyan tangga ing kidul, Switserlan lan Ostenrik. Babi, sapi lan unggas inggih punika daging utami ingkang dipunkonsumsiakén ing Jerman. antawis unggas, pitik inggih punika ingkang umum, manawi bèbèk, angsa lan kalkun ugi dipunmadhang.

Masakan Jerman gadhah kathah rupa asli sampun adhaptasi sami trèn keséhatan modèrèn lan citarasa kaum imigran. Variasi masakan moderen Jerman (neue Küche) ugi dipunaruhi kaliyan masakan asing. wonten langkung sakingi 1500 jinis sosis saking sadaya Jerman ingkang kapérang saking jinis *sosis segar* (*Rohwurst*), *sosis rebus* (Brühwurst), *sosis masak* (*Kochwurst*) lan ham.

#### Wurst 
*Wurst* utawi sosis kas Jerman, punika jinis makanan favorit warga Jerman ingkang sampun wonten ing jaman kino. saben laladan damel jinis Wurst kas kaliyan ngginakaken métodhe turun-temurun. nanging makaten, keju Jerman kirang misuwur amargi sapérangan ageng niru keju-keju nagara Éropa sanès.

### Kue 
tiyang Jerman gadhah kathah resep pembuatan kuwé-kuwé tradhisional. Tradisinipun punika sampun nikmati kuwé kaliyan ombenan kopi utawi teh berabad-abad, nanging nembé ngantos 1800-an, tradisi punika ngerembag pesat saat gula mirah ingkang dipunproses saking bit gula dipunsade ing peken. Ing wekdal punika warga Jerman santai kaliyan ngendika supados tradisi punika dipunnamani ugi *Kaffeklatsch* utawi *gosip kopi*. Angsa punika ing salebeting dipunlebetaken campuran buah apel lan persik kaliyan pangsit kenthang, kol abrit, lan saus anggur. Sewetawis 7 yuta liter bir dipununjuk ing wanci karaméan sepanjang 16 dinten. Oktoberfest dipunwontenaken wiwit tanggal 16 utawi 17 September lan kapungkasan ing dinten Minggu kawiwitan ing wulan Oktober lan saben taun dipunkunjungi langkung saking 7 yuta wisatawan. Ing dhialèk lokal, Oktoberfest dipunnamani ugi ''Wies'n''.
## Lihat Uga 
* Pasar Natal
* Masakan Ostenrik
* Keju Jerman
* Masakan Switserlan
* Masakan Polen
* Masakan Prancis
* Masakan Italia
* Masakan Turki
## Cathetan suku 
## Pranala njaba 
*  Schwabing Bratwurst and Beers, cita rasa Bavaria di Ibu Kota
*  Eating the German way
*  Resep masakan Jerman
*  Resep masakan Jerman
Kabinèt Pangyasa VII

[thumb|223px|Tanggal [21 Mèi 1998, sawisé akèh demo Soeharto mundur saka présidhèn.]]
**Kabinet Pangyasa VII** ya iku kabinèt papréntahan Indonésia kang diwangun nalika jaman papréntahan Présidhèn Soeharto lan Wakil Présidhèn Baharuddin Jusuf Habibie kang dadi wektu njabat paling sedhelok présidhèn, ya iku (16 Maret 1998-21 Mèi 1998). Kudune Kabinet iki kerjane tekan taun 2003, nanging amarga ana demo mahasiswa lan rerusuh gedhé ing taun 1998]] kang disebabake krisis ékonomi kang dirasake Indonésia kang gawé mundure Soeharto saka présidhèn ing tanggal 21 Mèi 1998 lan B.J. Habibie dilantik dadi présidhèn ing wektu iku nggawé kabinèt iki bubar. Banjur minangka pangganti ya iku Kabinet Reformasi Pangyasa.
Ing kabinèt iki ana kang diarani **Catur Krida Kabinet Pangyasa VII**, ya iku:
# trilogi pangyasa,
# kemandirian
# ketahanan nasional
# persatuan lan kesatuan

## Susunan 
Susunan Kabinet Pangyasa VII ya iku:
### Mantri departemen 
### Mantri nagara 
### Mantri nagara koordinator 
### Pejabat setingkat mantri 
## Pengunduran diri massal 
Saliyané akèh demo, akèh para mantri kang mundur saka jabatane, kaya ta Abdul Latief kang mundur saka *Mantri Pariwisata, Seni dan Budaya*. Mantri-mantri mau mundur awit 20 Mèi 1998, tabuh 20.00 dalu kanthi layang kang ditampa déning Yusril Ihza Mahendra kang diteruske marang Mensesneg nalika iku, Saadilah Mursyid. layang mau unine:

**Hal: Pembentukan Kabinet Baru Jakarta 20 Mèi 1998 Kepada Yth. Bapak Présidhèn RI**

Dengan hormat

*Bersama surat ini dengan hormat kami laporkan bahwa setelah melakukan evaluasi terhadap situasi akir-akir ini terutama di babagan ékonomi, kami berkesimpulan bahwa situasi ékonomi kita tidak akan mampu bertahan lebih dari 1 (satu) minggu apabila tidak diambil langkah-langkah pulitik yang cepat dan tepat sesuai dengan aspirasi yang hidup dan tumuwuh di tengah-tengah masarakat khususnya mengenai reformasi di segala babagan, seperti antara lain yang direkomendasi olèh DPR-RI dengan pimpinan fraksi-fraksi padha hari selasa, 19 Mèi 1998.*

*Dalam gayutan itu kami bersepakat bahwa langkah pembentukan kabinèt baru sebagaimana yang bapak rencanakan tidak akan menyelesaikan masalah. Oleh karena itu dengan segala kerendahan hati kami kanthi pribadi-pribadi menyatakan tidak bersedia diikutsertakan dalam kabinèt baru tersebut.*

*Sebagai anggota Kabinet Pangyasa VII kami akan tetap membantu sepenuhnya pelaksanaan tugas yang Bapak emban dalam menyukseskan Catur krida Kabinet Pangyasa VII. Atas perhatian dan perkenan Bapak kami ucapkan terima kasih.*

Hormat kami,
# **Ir. Akbar Tanjung
# **Ir. Drs. AM. Hendropriyono, SH, SE, MBA**
# **Prof. Dr. Ir. Ginanjar Kartasasmita**
# **Ir. Giri Suseno Hadihardjono, MSME**
# **Dr. Haryanto Dhanutirto**
# **Prof. Dr. Ir. Justika S. Baharsjah, M.Sc**
# **Dr. Ir. Kuntoro Mangkusubroto, M.Sc**
# **Ir. Rachmadi Bambang Sumadhijo**
# **Prof. Dr. Ir. Rahadi Ramelan, M.Sc**
# **Subiakto Tjakrawedaya, SE**
# **Sanyoto Sastrowardoyo, M.Sc**
# **Ir. Sumahadi, MBA**
# **Drs. Theo L. Sambuaga**
# **Tanri Abeng, MBA.'''

## Catatan kaki dan referensi 
## Uga delengen 
* Pratélan kabinèt Indonésia

|-
! colspan=3 align=center |
Iwak Epé

**Iwak Epé** utawa **Iwak Pé** (ing basa Latin *Batoidea* utawa *Rajomorphii*; ing basa Indonésia *Ikan Pari*) iku superordo *Chondrichthyes*. Iwak epé kawangun saka 450 jinis. Ngenani pamérangan iwak iki durung ana konsènsus. Ing ngisor iki pamérangan ITIS kang dituruti; dadi ana 6 ordo lan 21 kulawarga. Pamérangan miturut FishBase luwih prasaja, dadi namun ana telung ordo. Pamérangan iki dhedhasar siji publikasi taun 1994. Iwak Epé iku isih cedhak karo iwak hiyu.

## Jeneng iwak iki ing Nuswantara 
Iwak epé diarai *Ikan Pari* ing basa Lumayu, *Pagi* ing basa Winaray lsp.

## Uga delengen 
* Iwak Epé Manta